b'\n_START_ARTICLE_\nMotor motocikla\n_START_PARAGRAPH_\nMotor motocikla je na motociklu vgrajen stroj, ki ga poganja. Obi\xc4\x8dajno je name\xc5\xa1\xc4\x8den pod tankom za gorivo, med ali tik pred voznikovimi nogami.\n_START_SECTION_\nTipi motorjev na motociklu\n_START_PARAGRAPH_\nSkoraj vse motocikle, ki se uporabljajo v komercialne namene, poganja obi\xc4\x8dejen bencinski motor z notranjim zgorevanjem. Le nekateri manj\xc5\xa1e razli\xc4\x8dice imajo vgrajen elektri\xc4\x8dni motor. Obstaja tudi neznatno \xc5\xa1tevilo dizelskih motorjev._NEWLINE_Bencinske motorje na motociklih, in tudi sicer, lahko primerjamo po \xc5\xa1tevilnih zna\xc4\x8dilnostih.\n_START_SECTION_\nProstornina motorja\n_START_PARAGRAPH_\nProstornina motorja je opredeljena kot prostornina me\xc5\xa1anice zraka in goriva, ki jo lahko motor vsrka med enim ciklom delovanja. Pri batnem motorju, je to prostornina, ki se zamenja med premikom batov od zgornjega do spodnjega mrtvega sredi\xc5\xa1\xc4\x8da. Za laika je to\xc2\xa0\xc2\xbbvelikost\xc2\xab\xc2\xa0stroja oziroma motorja. Motorji na motociklih imajo prostornine od 50 do 2300 kubi\xc4\x8dnih centimetrov.\n_START_SECTION_\n\xc5\xa0tevilo valjev\n_START_PARAGRAPH_\nMotorji motociklov imajo obi\xc4\x8dajno vgrajene enega do \xc5\xa1tiri valje so ve\xc4\x8dinoma izdelani z od enim do \xc5\xa1tirih valjev, ki so name\xc5\xa1\xc4\x8deni na najrazli\xc4\x8dnej\xc5\xa1e na\xc4\x8dine. Ve\xc4\x8dvaljni motorji proizvedejo ve\xc4\x8d mo\xc4\x8di ob enaki prostornini in so pri vo\xc5\xbenji nekoliko\xc2\xa0\xc2\xbbmehkej\xc5\xa1i\xc2\xab. Motorji z manj\xc5\xa1im \xc5\xa1tevilom valjev so cenej\xc5\xa1i, la\xc5\xbeji in njihovo vzdr\xc5\xbeevanje je preprostej\xc5\xa1e._NEWLINE_Pri enovaljnih motorjih motociklov je valj name\xc5\xa1\xc4\x8den tako, da je usmerjen navzgor in nekoliko naprej, s sve\xc4\x8dko name\xc5\xa1\xc4\x8deno zgoraj._NEWLINE_Motocikli z dvovaljnimi motorji (\xc2\xbbtwins\xc2\xab), se velikokrat pojavljajo v razli\xc4\x8dici, t. i. V-twin, kjer so valji name\xc5\xa1\xc4\x8deni v obliki \xc4\x8drke\xc2\xa0\xc2\xbbV\xc2\xab\xc2\xa0okoli tuljave s pogonsko ro\xc4\x8dico, ki je postavljena pre\xc4\x8dno (na primer pravokotno na smer vo\xc5\xbenje). Pri japonskih motociklih pogosto sre\xc4\x8damo valje name\xc5\xa1\xc4\x8dene v obliki t. i. inline twin-a. Pri tej obliki so valji name\xc5\xa1\xc4\x8deni pravokotno na vrh prenosnika, tako da z njim tvorijo kot pribli\xc5\xbeno 90 stopinj. Ducatijev L-Twin je V-Twin s samo enim valjem, ki je obrnjen vodoravno naprej. Kot med valji zna\xc5\xa1a 90 stopinj, kar omogo\xc4\x8da du\xc5\xa1enje tresljajev. Za primerjavo povejmo, da zna\xc5\xa1a kot med valji pri Harley Davidsonu 45 stopinj, zaradi \xc4\x8desar, ob upo\xc5\xa1tevanju njihovega na\xc4\x8dina v\xc5\xbeiga, prihaja do mo\xc4\x8dnega treseja. Tovarna BMW izdeluje znameniti Boxer-Twin (ali Flat-Twin), kjer sta valja name\xc5\xa1\xc4\x8dena vodoravno, obrnjena drug proti drugemu in na vsaki strani mol\xc3\xadta iz okvirja, zaradi \xc4\x8desar je boxer motocikel z nizkim \xc5\xa1tevilom tresljajev brez uporabe protivibracijskih komponent, kar mu omogo\xc4\x8da omenjena namestitev valjev._NEWLINE_Trivaljni motorji na motociklih so redki in so obi\xc4\x8dajno name\xc5\xa1\xc4\x8deni v ravni vrsti, drug ob drugem. Trivaljne motorje vgrajujeta britanska tovarna Triumph in italijanski Benelli v motocikle z veliko prostornino._NEWLINE_\xc5\xa0tirivaljni motorji na motociklih so podobni avtomobilskim in obi\xc4\x8dajno imajo \xc5\xa1tiri valje name\xc5\xa1\xc4\x8dene pre\xc4\x8dno, drugega ob drugem, najdemo jih pa tudi name\xc5\xa1\xc4\x8dene po dol\xc5\xbeini (kot pri BMW-jevi seriji K). Med slednje sodijo vse oblike V-4-motociklov in boxerjev (kot pri Hondini seriji Gold Wing)._NEWLINE_\xc5\xa0est in osemvaljni motorji so redki in jih najdemo zgolj v najve\xc4\x8djih motociklih. Ameri\xc5\xa1ko podjetje Dodge je izdelalo tudi desetvaljne motocikle, imenovane Tomahawk, v katerih je vgrajen enak motor, kot v njihovem avtu serije Viper (Dodge Viper).\n_START_SECTION_\nVodno in zra\xc4\x8dno hlajenje\n_START_PARAGRAPH_\nVodno hlajeni motocikli imajo vgrajen hladilnik (podobno kot avtomobili), ki razpr\xc5\xa1i toploto. Kadar je motor v teku, voda neprenehoma kro\xc5\xbei med hladilnikom in valjem. Ob hladilniku je name\xc5\xa1\xc4\x8den tudi manj\xc5\xa1i ventilator, ki ga upravlja termostat. Ve\xc4\x8dinoma hlajenje ventilatorja prepre\xc4\x8duje pregretje motorja, zato so vodno hlajeni motocikli bolj primerni za vo\xc5\xbenjo po mestnih sredi\xc5\xa1\xc4\x8dih, kjer je zaradi pogostega ustavljanja potrebnega veliko speljevanja in zaviranja._NEWLINE_Zra\xc4\x8dno hlajeni motocikli nimajo vgrajenega hladilnega sistema kot takega. Pri njih se toplota razpr\xc5\xa1i, s pihanjem vetra mimo motorja. Pri tem imajo njihovi valji nekak\xc5\xa1ne plavuti, ki pomagajo razpr\xc5\xa1iti toploto. Motocikli z zra\xc4\x8dnim hlajenjem so cenej\xc5\xa1i, preprosteje grajeni in la\xc5\xbeji od vodno hlajenih, toda \xc4\x8de temperatura prostora oziroma okolice ni dovolj nizka, se njihovi motorji hitro pregrejejo, posebno kadar motor pogosto stoji, kar se obi\xc4\x8dajno dogaja v mestnem prometu. Nekateri proizvajalci v ta namen uporabljajo na\xc4\x8din hibridnega hlajenja, pri katerem kro\xc5\xbei motorno olje med motorjem in majhnim hladilnikom, zaradi \xc4\x8desar temu na\xc4\x8dinu pravimo tudi oljno hlajenje.\n_START_SECTION_\n\xc5\xa0tiritaktni in dvotaktni motorji\n_START_PARAGRAPH_\nPri motociklih imajo tisti z dvotaktnimi motorji dolo\xc4\x8dene prednosti pred \xc5\xa1tiritaktni motor \xc5\xa1tiritaktnimi: so la\xc5\xbeji, preprosteje grajeni in pri optimalnem teku proizvedejo ve\xc4\x8d mo\xc4\x8di. Po drugi strani so \xc5\xa1tiritaktni motorji \xc4\x8distej\xc5\xa1i, bolj zanesljivi in proizvedejo ve\xc4\x8d mo\xc4\x8di pri veliko \xc5\xa1ir\xc5\xa1em obsegu hitrosti motorja. V ve\xc4\x8dini de\xc5\xbeel so dvotaktni cestni motocikli bolj izjema kot pravilo, kajti - ob vsem zgoraj navedenim - je njihova predelava, v motocikle, ki ustrezajo trenutnim okoljevarstvenim standardom (predvsem glede emisij \xc5\xa1kodljivih plinov), zelo draga. Skoraj vsi sodobni dvotaktni motorji motociklov, so enovaljni, vodno hlajeni in njihova prostornina obi\xc4\x8dajno ne presega 600 kubi\xc4\x8dnih centimetrov.\n_START_SECTION_\nDruge komponente\n_START_PARAGRAPH_\nPri velikih (in tudi dra\xc5\xbejih) motociklih sodi danes k standardni opremi tudi elektronski vbrizg goriva in digitalno upravljanje motorja, a jih vse pogosteje najdemo tudi pri manj\xc5\xa1ih motociklih, predvsem zaradi poostrenih zahtev po zmanj\xc5\xa1anju emisij \xc5\xa1kodljivih plinov in zahtev po izbolj\xc5\xa1anem delovanju. K opremi vseh motociklov sodi danes tudi t. i. CDI (Capacitor Discharge Ignition/Spro\xc5\xbeilec v\xc5\xbeiga), ki pomeni bistveni napredek od njegovega predhodnika. Pri dra\xc5\xbejih serijah je tuljava valja prevle\xc4\x8dena z nikasilom, kar bistveno pripomore k dalj\xc5\xa1i \xc5\xbeivljenjski dobi motorja.'